KWƐSTYƆN 7
Wetin di Baybul bin dɔn tɔk se go apin insay wi tɛm?
“Wan kɔntri go fɛt ɔda kɔntri; wan neshɔn go fɛt ɔda neshɔn . . . Ɔl dɛn bad tin de na di fɔs waala dɛn we go fɔdɔm.”
“Plɛnti prɔfɛt we nɔ de tɔk tru go kam ɛn mek plɛnti pipul ful. Ɛn bikɔs bad go plɛnti mɔ ɛn mɔ, di lɛk we plɛnti pipul gɛt na dɛn at go de lɛs.”
“Una nɔ fɔ wɔri wɛn una yɛri bɔt wa we de klos una ɔ wɛn una yɛri bɔt wa fawe. Dɛn tin de mɔs bi, bɔt di wɔl nɔ go ɛnd yet!”
“Di grɔn go de trimbul bad, bad, bad aŋri go de ɔlɔbɔt, dɛn sik we de prɛd go de ɔlsay, plɛnti tin dɛn go bi we go mek pipul fred, ɛn Gɔd go sho plɛnti sayn na di klawd we go mek pipul fred.”
“Jɛs bifo Jizɔs kam bak di tɛm go traŋa. Pipul go de mɛmba dɛnsɛf nɔmɔ, dɛn go want ɔltin, dɛn go de bost ɛn dɛn go prawd; dɛn go de kɔs, dɛn nɔ go de yɛri dɛn mami ɛn dadi wɔd, dɛn nɔ go de tɛl tɛnki fɔ ɛni gud we pɔsin du fɔ dɛn, dɛn nɔ go lɛk Gɔd biznɛs; dɛn nɔ go de du gud, dɛn nɔ go gɛt sɔri at, dɛn go de tɔk bad bɔt pipul, dɛn nɔ go ebul kɔntrol dɛnsɛf, ɛn dɛn go wayl if pɔsin ambɔg dɛn; dɛn nɔ go lɛk ɛnitin we gud; dɛn nɔto pipul we ɛnibɔdi go abop pan; dɛn nɔ go bisin if dɛn de du tin we bad ɛn dɛn go prawd bad; dɛn go lɛk fɔ ɛnjɔy dɛnsɛf, dɛn nɔ go lɛk Gɔd; dɛn go de fɔm ipokrit lɛkɛ se dɛn bisin bɔt Gɔd wok, bɔt dɛn nɔ go biliv se Gɔd gɛt pawa.”
fon_Latn bam_Latn dik_Latn dik_Latn bam_Latn dik_Latn dik_Latn